62021CO0493_INF
Rješenje Suda (osmo vijeće) od 1. ožujka 2022. –K. M. (Sankcije izrečene zapovjedniku plovila - II.)
(predmet C-493/21) (
1
)
„Zahtjev za prethodnu odluku – Članak 99. Poslovnika Suda – Zajednička ribarstvena politika – Uredba (EZ) br. 1224/2009 – Sustav kontrole za osiguravanje sukladnosti s pravilima zajedničke ribarstvene politike – Članak 89. – Mjere za osiguravanje sukladnosti s pravilima – Članak 90. – Kaznenopravne sankcije – Načelo proporcionalnosti – Tumačenje presude od 11. veljače 2021., K. M. (Sankcije izrečene zapovjedniku plovila) (C-77/20, EU:C:2021:112)”
1.
Ribolov – Zajednička ribarstvena politika – Mjere kontrole – Obveze kontrole i represije država članica – Sankcije – Diskrecijska ovlast država članica – Granice – Poštovanje načela proporcionalnosti – Obveza uzimanja u obzir konkretnih i posebnih okolnosti svakog slučaja – Nepostojanje
(Povelja Europske unije o temeljnim pravima, čl. 49. st. 3.; Uredba Vijeća br. 1224/2009 uv. izj. 39. i čl. 89. i 90.)
(t. 12.-16.)
2.
Ribolov – Zajednička ribarstvena politika – Mjere kontrole – Obveze kontrole i represije država članica – Uporaba opreme za automatsko sortiranje – Sankcije – Izricanje novčane kazne i obvezatno oduzimanje ulova i ribolovnih alata koji su zabranjeni ili neusklađeni – Dopuštenost – Pretpostavke – Provjera koju provodi nacionalni sud
(Povelja Europske unije o temeljnim pravima, čl. 49. st. 3.; uredbe Vijeća br. 850/98, čl. 32. st. 1. i br. 1224/2009, uv. izj. 39., čl. 89. i 90.)
(t. 21., 22., 27. i izreka)
3.
Prethodna pitanja – Nadležnost Suda – Granice – Nadležnost nacionalnog suda – Utvrđivanje i ocjena činjenica spora – Primjena odredbi koje je protumačio Sud
(čl. 267. UFEU‑a)
(t. 24.)
4.
Pravo Europske unije – Izravan učinak – Nadređenost – Obveze nacionalnih sudova
(t. 25.)
Izreka
Članke 89. i 90. Uredbe Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006, u vezi s načelom proporcionalnosti propisanim člankom 49. stavkom 3. Povelje Europske unije o temeljnim pravima, treba tumačiti na način da je na nacionalnim sudovima da, na temelju kriterija za ocjenu koje je Sud iznio u presudi od 11. veljače 2021., K. M. (Sankcije izrečene zapovjedniku plovila) (C‑77/20, EU:C:2021:112), ocijene je li – u odnosu na počinjeni prekršaj, uključujući njegovu težinu – obvezno oduzimanje čitavog ulova i ribolovnog alata pronađenog na predmetnom plovilu proporcionalno ostvarenju legitimnog cilja koji se želi postići zabranom koja se odnosi na opremu za sortiranje iz članka 32. stavka 1. Uredbe Vijeća br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama, kako je izmijenjena Uredbom (EU) br. 227/2013 Europskog parlamenta i Vijeća od 13. ožujka 2013., i da, ako je potrebno, ispitaju potrebu da se prilagodi, izmijeni ili ublaži doseg naloga za oduzimanje ulova i ribolovnih alata.
(
1
)	SL C 401, 4. 10. 2021.